《重九后菊》
元代·叶颙

痴蝶狂蜂未用疑，从来根性懒趋时。情知不少争先辈，故遣迟开殿后枝。

斜日园林方冷淡，西风天地特清奇。芳苞小蕊秋香老，不是渊明断不知。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。